google/wiki40b huggingface dataset:
Aktivitetsskolen

Aktivitetsskolen (AKS) er Oslos skolefritidsordning (SFO). Den skal fungere som en alternativ læringsarena som legger til rette for sosial og faglig utvikling. Det er Utdanningsetaten som har det overordnede ansvaret for AKS og som legger føringer for innhold. Aktivitetsskolens målområder er natur, teknikk og miljø; mat og helse; lekser og fordypning; kunst, kultur og kreativitet, samt fysisk aktivitet og lek. Det er opp til hver enkelt aktivitetsskole å tilby aktiviteter i forlengelsen av målområdene. Aktivitetsskolene kan benyttes av elever fra 1. - 4. trinn. Elever med særskilte behov kan benytte Aktivitetsskolen fra 1. - 7. trinn. Aktivitetsskolene holder vanligvis åpent i skolens ferier, herunder for eksempel vinterferien. Aktivitetsskolene holder stengt på offentlige fridager, helligdager, jul- og nyttårsaften og hele juli. Åpningstidene varierer fra skole til skole, men de fleste er åpne én time før skolestart og deretter fra skoleslutt til 1630. Foreldrene betaler en månedlig sum for enten hel- eller halvdagsplass. Det er foreldrenes inntekt som avgjør hvor mye de betaler per måned.
London Mathematical Society

Historie

LMS ble stiftet 16. januar 1865. Den første presidenten var Augustus De Morgan. De første møtene ble holdt i University College, men selskapet flyttet snart inn i Burlington House, Piccadilly. Hovedaktivitetene den første tiden var foredrag og publisering av et tidsskrift.
LMS ble brukt som modell da American Mathematical Society ble etablert i  1888.
Selskapet mottok et royal charter i 1965, 100 år etter at det ble grunnlagt. 
Staben ble etterhvert utvidet, og i 1998 flyttet LMS inn i De Morgan House (oppkalt etter foreningens første president) i Bloomsbury, for å få bedre plass. 
Selskapet er medlem av det britiske vitenskapsrådet Science Council.

Forslag til sammenslåing med IMA

De to organisasjonene LMS og IMA opprettet rundt 2000 en felles planleggingsgruppe, som i juli 2008 foreslo en fusjon mellom de to foreningene. Forslaget var resultat av åtte års arbeid. Begge foreningenes styrer anbefalte sine medlemmer å gå inn for fusjonen.
De som ønsket en sammenslåing, argumenterte for at ett enkelt samfunn ville gi matematikksektoren i Storbritannia en samstemt holdning og dermed sterkende stilling i forhandlinger med forskningsrådene. 
IMAs medlemmer sluttet seg til forslaget, men i mai 2009 ble det avvist av LMS-medlemmene, med 591 mot 458 stemmer (56% mot 44%).

Aktiviteter

LMS utgir bøker og tidsskrifter; organiserer matematiske konferanser; gir støtte til å fremme forskning og utdanning innen matematiske fag, og tildeler en rekke priser og stipender for fremragende matematisk forskning.
Canon EOS-1D Mark III

Canon EOS 1D Mark III er  digitalt speilreflekskamera i proffsegmentet som er produsert av Canon. Det ble lansert 22. februar 2007, som en ny version av Canon EOS 1D Mark II. Den 20 Oktober 2009 ble oppfølgeren Canon EOS 1D Mark IV lansert.
Kiryat Malakhi

Historie

Kiryat Malakhi, direkte oversatt «englenes by», ble grunnlagt i 1951 som en ma'abara, eller teltby, som et hjem for de mange jødiske immigrantene som ankom i statens første år, hvorav mange var jødiske innvandrere fra arabiske land. Navnet ble valgt for å ære det jødiske samfunnet i Los Angeles, som bidro mye til grunnleggelsen av byen. Byen ble senere en av mange utviklingsbyer i Negev.
Moshe Katsav ble valgt til borgermester i 1969 i en alder av 24. Hans yngre bror, Lior Katsav, var også borgermester i Kiryat Malakhi.

Demografi

Ankomsten av nye immigranter fra den tidligere Sovjetunionen og Etiopia i senere tid har ført til at innbyggertallet i Kiryat Malakhi har økt med 40 %. Det bor rundt 20 500 i byen (2008).

Transport

Kiryat Malakhis hovedtransportåre er Malachi Junction (også kjent som Tzomet Qastina, etter den tidligere arabeiske landsbyen som lå der byen ligger i dag).
Los Angeles Philharmonic

Los Angeles Philharmonic er et amerikansk symfoniorkester stiftet i 1919. Orkesteret, populært kjent som LA Phil, har siden 2009 blitt ledet av den venezuelanske dirigenten Gustavo Dudamel. Fra 1992 til 2009 ble orkesteret ledet av den finske dirigenten Esa-​​Pekka Salonen. I 2003 flyttet orkesteret inn i den nye Walt Disney Concert Hall.
Minibidion

Utseende

Nokså små, slanke, mer eller mindre brunlige trebukker, dekkvingene ofte med gulaktige flekker. Antennene er lengre enn kroppen. Pronotum er lengre enn bredt, sylindrisk. Dekkvingene er nokså jevnbrede. Beina er middels lange med litt fortykkede lår.

Utbredelse

Slekten er utbredt fra Venezuela i nord til Argentina i sør.
Drew Barrymore

Karriere

Barrymores karriere begynte da hun opptrådte i en hundematreklame elleve måneder gammel. Da hun ble bitt av sin firbente medskuespiller, ble produsentene redde for at hun skulle bli syk. Barrymore bare lo av hele affæren. Barrymores gjennombrudd kom som barnestjerne i filmen E.T. i en alder av syv år (i 1982). Samme år ble Barrymore den yngste gjesteprogramlederen i TV-programmet Saturday Night Live der hun opptrådte med en sketsj om at hun hadde tatt livet av E.T.
Etter at Drew så plutselig ble kjendis, endte hun opp med å leve et noe utagerende liv der hun drakk alkohol i niårsalderen, røykte marijuana i tiårs alderen og tok kokain da hun var 12. Barrymore beskrev denne perioden i sitt liv i selvbiografien Little Girl Lost, som kom ut i 1990. Selv om hun ble avruset idet hun steg inn i de voksnes rekker, beholdt hun sitt «Bad-Girl»-image og ble etterhvert også et sexsymbol da hun gjorde sitt comeback i 1990. Dette ble understreket av hennes rolle som forførerske i filmen Poison Ivy og hennes nakne opptreden i januar 1995 nummeret av Playboy. Steven Spielberg, som er Barrymores gudfar, ga henne et teppe til 20-årsdagen der det stod «Cover yourself up». Vedlagt i gaven var en kopi av Playboybladet hun opptrådte i der bildene av henne var manipulert av kunstavdelingen hans slik at Barrymore framsto som fullt påkledd. Ved dette tidspunktet hadde hun opptrådt naken i sine fem siste filmer. Under en opptreden på David Lettermans Late Show vippet hun den ellers så avbalanserte programlederen av pinnen ved at hun klatret opp på bordet hans og blottet brystene sine for ham, som en del av en dans for hans fødselsdag.
Barrymore har produsert en mengde filmer, inkludert den veldig suksessfulle Charlie's Angels, til tross for at hun aldri fullførte High School (gymnaset). I tillegg til de romantiske komediene hun har vært skuespiller i har hun også i senere tid hatt mer dramatiske roller slik som i Confessions of a Dangerous Mind og Donnie Darko. (I den sistnevnte var hun også produksjonsleder). 
Den 3. februar 2004 fikk Drew Barrymore en stjerne på Hollywood Walk of Fame.
Barrymore var gift med bartenderen Jeremy Thomas fra 20. mars til 28. april i 1994 og med komiker Tom Green fra 7. juli 2001 til 15. oktober 2002. (Green søkte om skilsmisse i desember 2001.)
Madras (delstat)

Madras var en delstat i India fra landet fikk uavhengighet i 1947 til 1969. Byen Madras var hovedstad. Delstaten Madras hadde ved folketellingen i 1951 en befolkning på 57 016 002.
I kolonitiden organiserte britene presidentskapet Madras, som i 1919 ble omgjort til provinsen Madras. Den omfattet store områder i Sør-India, både på øst- og vestkysten. Delstaten ble gradvis mindre som følge av at områder ble avgitt til andre delstater, først i 1953 da telugutalende områder ble til delstaten Andhra, så i 1956 da distriktet Malabar gikk til den nye delstaten Kerala og andre deler ble slått sammen med delstaten Mysore. I 1956 ble også Lakkadivene, Minicoy og Amindivi utskilt til et eget unionsterritorium. Staten var etter dette konsentrert til tamiltalende områder og i 1969 skiftet den navn til Tamil Nadu.
Den internasjonale boikotten av Sommer-OL 1980

Den internasjonale boikotten av sommer-OL 1980 var en boikott som ble gjennomført mot sommer-OL 1980 i Moskva i Russland som en protest mot Sovjetunionens invasjon av Afghanistan 27. desember 1979.

Bakgrunn

Selv om Den internasjonale olympiske komité (IOK) ikke ønsker å blande sammen politikk og idrett, sa USAs president Jimmy Carter at USA ville boikotte lekene i Moskva hvis ikke Sovjetunionen trakk sine styrker ut av Afghanistan innen 23. februar 1980. Dette skjedde ikke, og boikotten ble gjennomført.

Alternative markeringer fra deltagende nasjoner

Seksten nasjoner som valgte å delta under lekene, markerte sympati med Afghanistan på forskjellige måter. Tretten nasjoner valgte å delta under OL-flagget i stedet for sitt eget nasjonalflagg. Tre nasjoner valgte å delta under sin nasjonale olympiske komites (NOK) flagg. Under medaljeseremonier hvor disse nasjonene vant medaljer, ble respektivt OL-flagget eller NOK-flagget heist. Dersom en av disse nasjonene vant gullmedalje, ble OL-hymnen spilt i stedet for nasjonalsangen.
Cycloctenidae

Levevis

Disse edderkoppene er livlige, dagaktive jegere som lever på bakken eller oppe i trær.

Utbredelse

Slekten Galliena lever på Java, resten av familien finnes bare i Australia og New Zealand.
Rue Boissière

Rue Boissière er en 750 meter lang og 16 meter bred gate i Quartier de Chaillot i 16. arrondissement i Paris. Den løper fra  Place d'Iéna til Place Victor-Hugo.
I første avsnittet, mellom Place d'Iéna og Avenue Kléber eksisterte gaten allerede på 1700-tallet under navnet Rue de la Croix-Boissière, mens den resterende del alltid har hatt det nåværende navn. De to avsnittene ble sammenknyttet i 1868.

Kjentene  beboere

I husnummer 4 residerte journalisten og teaterkritikeren Louis Ganderax (1855–1941).
I nr 20 bodde historikeren Georges Goyau (1869–1939). I samme hus arbeidet i 1930- og 1940-årene Ettore Bugatti (1881–1947).
I nr 24 bodde forfatteren Henri de Régnier (1864–1936) med sin hustru Marie de Heredia (1875–1963), som under psevdonymet Gérard d’Houville også forfattet litterære verker.
I nr 29 bodde general Félix Gustave Saussier (1828–1905).

Andre adresser

Husnummeret 21 hører til Hôtel Le Vavasseur som er på byens vliste over verneverdige kulturminner, og nr 71 er Paroisse Saint Honoré d’Eylau. Nr 45 var den  11. september 1937 mål dor ert bombeattentat mor en gruppe industrielle fra metallindustrien.
Viking 2

Viking 2 var en av de to romsondene som ble sendt til Mars som en del av NASAs Viking-program. Sonden bestod av to deler; en banesonde og en lander.
Romsonden ble skutt opp den 9. september 1975 med et Titan/Centaur-oppskytningsfartøy. Etter en ferd på 333 dager begynte Viking 2-banesonden å returnere bilder fra Mars. Noen dager senere, den 7. august 1976, gikk sonden inn i bane rundt planeten. Den 3. september 1976 ble landeren separert fra banesonden, og landet noen timer senere på Utopia Planitia på Mars.
Etter å ha returnert nesten 16 000 bilder og ha gjennomført 700–706 runder rundt Mars, ble banesonden skrudd av den 25. juli 1978. Landeren var operativ i nesten to år og til den og ble skrudd av den 11. april 1980 da batteriene feilet. Den hadde vært operativ i 1281 marsdøgn.
Teoderik III

Liv og virke

Han ble født en gang rundt 654, er den yngste sønnen til Klodvig II. Han ble plassert på tronen av hoffmester Ebroin, som til og med kan ha utnevnt ham uten støtte fra adelsmennene. Han etterfulgte sin bror Klotar III i Neustria i 673, men Childerik II av Austrasia fjernet ham kort tid etterpå før han døde i 675. Både Teoderik som Ebroin ble kronraket som munker og innestengt i et kloster. Etter at begge brødrene hans var døde, Dagobert II døde i 679, og Childerik II ble myrdet i 675 med sin kone og barn, ble Teoderik hentet ut av klosteret Saint-Denis og plassert på tronen igjen.
Teoderik og Waratton, hoffmesteren i Neustria, inngikk fred i 681 med Pipin av Heristal (kalt for «Pipin den tykke»), hoffmester i Austrasia. Men da Waratton døde, gikk den nye hoffmesteren, Berthar, til krig mot Austrasia. Pipin utraderte den kombinerte hæren fra Burgund og Neustria, ledet av Berthar og Teoderik i slaget ved Tertry i 687, og la dermed grunnlaget for Austrasias dominans av den frankiske staten. Nederlaget var så gjennomgående at Teoderik måtte godta å gjøre Pipin til felles hoffmester, maior domus, av alle de tre hoffene i Austrasia, Neustria og Burgund. Pipin begynte da å kalle seg selv dux et princeps Francorum, «hertug og fyrste av frankerne». Han var verken konge eller tjener av kongen, men tok opp igjen en eldre germansk beskrivelse av sin makt, en leder (princeps) blant flere ledere (duces) og overlevde ulike marionettkonger før han døde i 714, rundt åtti år gammel.
Den perfekte stormen

Handling

Gloucester i Massachusetts høsten 1991: En gjeng fiskere og kaptein Billy Tyne (George Clooney) kommer tilbake etter en lengre periode til havs. Men Billy får dårlig betalt og vurderer derfor å legge ut på en ny tur, tross for stormvarslene. Sammen med sitt trofaste mannskap; Bobby Shatford (Mark Whalberg), Dale Murphy (John C. Reilly), David Sullivan (William Fichtner) og Michael Moran (John Hawkes) trosser de advarslene om de sedvanlige høststormene, og setter kursen langt til havs. Før de vet ordet av det er de fanget midt i sentrum av den verste trefrontsstormen i manns minne. Det blir en kamp på liv og død mot naturkreftene.

Om filmen

Mottakelse
Den perfekte stormen har fått 47% på Rotten Tomatoes og 59% på Metacritic. Den amerikanske filmanmelderen Roger Ebert gav den nesten toppscore og skrev: «At 129 minutes, "The Perfect Storm" delivers the goods but little human insight». Filmen ble særlig godt mottatt av anmelderne i aviser som New York Post, Austin Chronicle, The Boston Globe, San Francisco Chronicle og Washington Post, mens anmelderne i Rolling Stone, Dallas Observer og LA Weekly var mer negative.
Den fikk terningkast fire av Dagbladets anmelder, Liv Jørgensen, som blant annet skrev: «Ellers har han mye sitrende spenning å by på i en film som bygges opp i takt med uværet - fra den egenrådige Tyne trumfer igjennom høstens siste tur til bankene, til mennene befinner seg i kamp for livet».
Det norske DVD-nettstedet CINERAMA gav den terningkast tre i 2000 og skrev blant annet: «Til tross for det forrykende uværet på skjermen, kjedet jeg med gjennom The Perfect Storm, og det var ikke før det bare var et kvarter igjen at interessen såvidt våknet».
Popularitet
Den perfekte stormen innbrakte 182,6 millioner dollar i USA alene og 328,7 millioner på verdensbasis. Den ble den sjette mest innbringende filmen på amerikanske kino i 2000 og den åttende mest innbringende på verdensbasis.
Fakta
Stormen var et resultat av kollisjon mellom en døende orkan fra Bermuda og en kald front fra De store sjøer. Dette førte til en storm av uante dimensjoner, og bølger som var over 30 meter høye.
Viking Håndball

Historie

Samme år klubben ble stiftet, ble det satt opp en konkret sportslig plan om å rykke opp fra 3. divisjon til 1. divisjon (Datidens øverste divisjon) innen 5 år. Laget rykket opp til 2. divisjon 1986/1987 sesongen, og holdt på å rykke opp året etter, men det glapp da de tapte kvalifiseringen mot Kristiansand med 1 mål.
Etter å ha vunnet 2. divisjon sesongen 1988/1989, var det klart for toppserien. Samme sesong spilte laget seg også til NM-finale hvor motstanderen ble erkerivalen Stavanger Idrettsforening. Viking Håndball vant kampen med 21-17 foran 5 000 tilskuere.

Serie- og sluttspill i Norge

Viking Håndball har vunnet serien en gang (sesongen 1997/1998), de har 2 sølv, og vunnet NM 4 ganger (sesongene 1987/1988, 1993/1994, 1996/1997 og 2000/2001).

Deltagelse internasjonalt

Beste plassering internasjonalt kom da laget tok seg til semifinalen i Cupvinnercupen i 1997/1998-sesongen. Anført av Christian Berge og Jan Thomas Lauritzen ble det tap 46-51 sammenlagt mot Caja Cantabria Santander Spania som vant Cupvinnercupen dette året (Sammenlagt 51-39 over HSG Dutenhofen/Münchholzhausen Tyskland). Ellers har Viking kommet til kvartfinale i EHF-cupen, og deltatt i Champions League.

Sammenslåing

Klubben har alltid vært selvstendig, men den 17. februar 2000 gikk klubben inn i et samarbeid med Stavanger Idrettsforening om elitesatsing. Lagene dannet Stavanger Håndball og tok logoen til Viking Håndball
Dette samarbeidet ble til i et forsøk på å nå toppen av norsk håndball, og bli værende der. Samarbeidet begynte i ungdomsavdelingen, via juniorlag, og opp til senioravdelingene. Klubbene var fremdeles selvstendige, men etter sesongen 2008/2009 (som endte med nedrykk), ble det kalt inn til et ekstraordinært årsmøte 14. februar 2009, hvor det ble bestemt at samarbeidet skulle avsluttes da Stavanger Idrettsforening ønsket å trekke seg ut.
Året etter vant "nye" Viking Håndball 1. divisjon, og rykket rett opp til eliteserien igjen. Her ble det 6.-plass 2010/2011, 9.-plass 2011/2012 og sisteplass i 2012/2013, og laget rykket dermed ned igjen til 1. divisjon håndball for menn. Her ble det 3.-plass 2013/2014 og opprykk i 2015. Sesongen 2015/16 ble Viking sist i eliteserien og rykket ned igjen.
Bluefish (programvare)

Bluefish er en avansert teksteditor med en rekke verktøy for programmering generelt og utviklingen av dynamiske nettsteder spesielt. Bluefish er fri og åpen programvare og er lisensiert etter GNU General Public License. Teksteditoren støtter utviklingen av HTML, XHTML, CSS, XML, PHP, C, C++, JavaScript, Java, Google Go, Vala, Ada, D, SQL, Perl, ColdFusion, JSP, Python, Ruby and shell. Den er tilgjengelig for en rekke plattformer, deriblant Linux, Solaris, OS X og Microsoft Windows.
Åsa Linderborg

Biografi

Linderborg er oppvokst i Västerås som datter av metallarbeider Leif Boris Andersson og Tanja Linderborg. Moren var riksdagsrepresentant for Vänsterpartiet gjennom flere perioder. Da Åsa var fire år gammel, i 1972, ble hun overlatt til faren sin.
Hun ble med i Vänsterpartiet Kommunisterna som tolvåring i 1980 og året etterpå i Kommunistisk Ungdom. I 1987 ble hun ombudsmann for Kommunistisk Ungdom i Mälardalen. Linderborg har i den senere tid også innehatt lokale tillitsoppdrag for Vänsterpartiet i Uppsala kommune.
Linderborg avla filosofisk doktorgradeksamen ved historiske institusjonen ved Uppsala universitet i 2001 med avhandlingen: Socialdemokraterna skriver historia: Historieskrivning som ideologisk maktressurs, om de svenska sosialdemokraternas historieskrivning.
Linderborg var en sterk kritiker mot invasjonen av Irak i 2003 og nærværet av koalisjonsstyrkene i landet. Hun har fortsatt med å uttrykke sin støtte for de irakiske opprørerne, som hun betrakter som en legal motstandsbevegelse.
10. juli 2007 var hun sommerprater i Sveriges Radio P1.
I 2007 utkom Linderborgs første skjønnlitterære bok, en selvbiografisk barndomsskildring, Mig äger ingen (Norsk tittel: Meg eier ingen). Boken, som kretser rundt Lindeborgs oppvekst i Västerås med en alkoholisert far, fikk stor oppmerksomhet og ble nominert til Augustpriset. Per 20. september 2008 har den solgt i 270.000 eksemplarer, og den ble filmatisert i 2013 .
Linderborg ble i 2009 kulturredaktør i avisen Aftonbladet.
Paekchon

Administrativ inndeling

Fylket er delt inn i en ŭp (småby), en rodongjagu (arbeiderdistrikt) og 26 ri (landsby).
Prosedyrisk programmering

Prosedyrisk programmering er et programmeringsparadigme som er utgått fra strukturert programmering og som er basert på konseptet om et prosedyrekall. Prosedyrer, også kjent som rutiner, subrutiner eller funksjoner, inneholder en serie beregninger som skal utføres. En gitt prosedyre kan kalles på ethvert punkt under programmets utførelse, deriblant av andre prosedyrer enn prosedyren selv.
De første store språk som er basert på dette paradigmet oppstod rundt 1960, deriblant Fortran, ALGOL, COBOL og BASIC. Pascal og C ble lansert i henholdsvis 1970 og 1973, mens Ada ble lansert i 1980. Go er et eksempel på et mer moderne prosedyrisk språk, som ble lansert i 2009.
Karups sommarby

Karups sommarby er et tettsted i Sjöbo kommune i Skåne län i Sverige. I 2010 hadde tettstedet 344 innbyggere.
TRESS-90

TRESS-90 var et IT-prosjekt i regi av Rikstrygdeverket som skulle munne ut i et nytt EDB-system for trygdeetaten.
Hensikten med prosjektet var å erstatte de to systemene Infotrygd og Nortrygd, som gikk på ulike plattformer, med én felles og mer omfattende programvare. Prosjektet var planlagt i perioden 1991 til 1994, men en rekke problemer resulterte i at tids- og kostnadsrammene sprakk. TRESS-90 ble til slutt aldri gjennomført, og en løsning hvor Nortrygds funksjoner ble innlemmet i Infotrygd ble etterhvert tatt i bruk over hele etaten. INFOTRYGD brukes fremdeles i NAV (per 2019). 
Prosjektet kostet rundt 1,2 milliarder kroner, og er i media blitt beskrevet som Norges «største prosjekthavari». Den første åpne høringen i Stortinget ble holdt i 1996, og tok for seg TRESS-90.
Lilloseter

Lilloseter er en turisthytte og serveringssted i Lillomarka i Oslo. Selve hytta ligger på en høyde mellom Aurevann og Langevann. Lilloseter et populært utfartssted for beboerne i Groruddalen, og ligger bare fire og en halv kilometer fra parkeringsplassen til Steinbruvann ved Grorud, og fem fra Ammerud. Stua er også tilgjengelig fra Nittedal. Det har vært servering på Lilloseter siden rundt 1918, i dag eies stua av Oslo kommune. Lilloseter har idag 120 sitteplasser. I Aftenpostens guide til markastuer i september 2009 fikk Lilloseter terningkast 6.

Navnets opprinnelse

Lilloseter var opprinnelig en husmannsplass rett nord for der serveringsstedet ligger i dag, man kan fremdeles se låven der husmannsplassen lå. Navnet kom naturlig i 1788 da Lillo gård i Aker kjøpte huset og skogen rundt av gården Kjul i Nittedal.

Historie

I 1918 kjøpte Theodor Kristoffersen Lilloseter og begynte å servere turister i den gamle stua på Lilloseter, denne stua er nå revet. Kristoffersen er så vidt man vet den første som drev med servering her. 
Oslo Gullsmedarbeideres Forening kjøpte huset og 108 mål skog på Lilloseter i 1925. De bygde en stor sportsstue, tre hytter og en driftsbygning på Lilloseter. Under Foreningens eie ble det drevet servering og overnattingsvirksomhet i større skala. Medlemmene av Oslo Gullsmedarbeideres Forening var også flittige brukere av tilbudet, og hadde ti reserverte sengeplasser.
I 1950 overtok Oslo kommune driften av Lilloseter. Noen år etter dette drev Turistforeningen stua. Nå er det Bymiljøetaten som har ansvar for drift og forvaltning av de kommunale sportsstuene. Bestyrerne Bjørn og Gudbjørg Rode kom til Lilloseter i 1968 og drev stua på vegne av kommunen i 40 år. Fra 1. november 2008 overtok Mette og Torgeir Soot som bestyrere.
Apache kullkraftverk

Apache kullkraftverk er et kullkraftverk i Apache County i delstaten Arizona, USA. Det har en installert produksjonskapasitet på 408 MW, fordelt på to blokker/turbiner. Operatør er Tuscon Electric Power Co. Brenselkilden er kull.